Els 14 estudiants del programa Bétera et Beca finalitzen les seues pràctiques en l'administració local
30 de agost de 2024

• L'Ajuntament ha invertit més de 13.000€ en la formació professional dels joves beterenses.

L'Ajuntament de Bétera ha acomiadat als 14 estudiants que s'han beneficiat del programa de pràctiques “Bétera et beca” fruit de la inversió realitzada per la regidoria de Joventut per a proporcionar una formació pràctica i una primera experiència laboral a la joventut beterense.

“Aquesta beca és una oportunitat molt enriquidora per als joves que encara continuen estudiant, perquè els permet entendre i conéixer el funcionament de l'administració pública i alhora, està remunerada”, ha manifestat l'Alcaldessa de Bétera, Elia Verdevío.

Durant els mesos de juliol i agost, aquests 14 veïns i veïnes de Bétera, estudiants de diferents graus universitaris, FP i màsters, han aplicat els seus coneixements teòrics a la pràctica diària en els diferents departaments del Consistori.

Enguany el programa de pràctiques d'estiu, que te una remuneració mensuals de 500€ bruts,  ha oferit beques en les àrees d'Administració, Secretaria, Comunicació, Serveis Socials, Urbanisme, Agricultura i Sanitat.

La regidora de Joventut, Diana Zaragozà, ha exposat que aquest programa ha sigut, un any més, “molt fructífer i tot un èxit entre els alumnes, a més durant les seues pràctiques han participat en un programa a Ràdio Bétera on han assegurat estar molt a gust exercint funcions pròpies als seus graus”.

“Sens dubte, treballar en l'administració local és una experiència molt útil per al seu futur laboral”, ha continuat explicant l'Alcaldessa durant el comiat. A més, gràcies a aquest programa de beques que l'Ajuntament duu a terme anualment, els estudiants poden comprovar quines són les possibilitats laborals que ofereix el Consistori.

Així doncs, durant aquests dos mesos, aquests joves han pogut adquirir noves destreses i habilitats en les seues àrees d'estudi. Per tot això, “Bétera et Beca és un complement educatiu i formatiu per al seu futur laboral”, ha indicat Diana Zaragozá durant el comiat que han realitzat a aquest grup de beteranos i beteranas.